Vejledning til legatansøgninger

**Ansøgningsskema**

Ansøgningsskemaet er obligatorisk. Ansøgninger uden korrekt udfyldt ansøgningsskema og relevante bilag kommer ikke i betragtning.

**Rubrikken ”beskæftigelse”**

Denne rubrik ønskes udfyldt med en kort beskrivelse af ansøgers daglige beskæftigelse f.eks. sygeplejerske, snedkerlærling, studerende, folkepensionist el.lign.

Såfremt der er behov for en uddybende forklaring, f.eks. om studium m.v., bedes en beskrivelse herom vedlagt, jf. nedenfor om bilag.

**Obligatoriske bilag**

* Forskudsopgørelse for 2016 fra SKAT
* Skatteopgørelse for 2015 fra SKAT
* Dokumentation vedrørende præstens embede (f.eks. kopi af Teologisk Stat)

- Motiveret ansøgning, hvor eventuelle særlige forhold beskrives, dog max. 1 A-4 side.

Antallet af øvrige bilag bedes begrænset, således at alene nødvendige bilag fremsendes, f.eks. lægeerklæring og dokumentation for sygdom.

Eksempler på unødvendige bilag:

Karakterudskrifter og diplomer, studieprojekter, anbefalinger, avisudklip, billeder m.v.